Pronssikauden pinsetit

Pronssikauden pinsetit (myös atulaat) kuuluivat pronssikaudella miehen hygieniavälineistöön yhdessä partaveitsen, naskalin (kynnenalunen, tatuointi), veitsen ja kamman kanssa. Ne kuuluivat ainakin eliitin lähes päivittäin tarvitsemaan välineistöön, joka annettiin myös vainajalle mukaan hautaan. Ne olivat harvinaisia varhaispronssikaudella, mutta yleistyivät myöhäispronssikaudella. Miehillä pinsetit liittyivät todennäköisesti kasvojen karvojen siistimiseen. Partaveitsellä on ajettu partakarvaa iholta ja leikattu hiuksia lyhyemmiksi. Pronssista valmistetut pinsetit olivat toiminnaltaan samanlaisia kuin nykyäänkin, mutta ne ovat nykyajan pinsettejä paljon leveämpiä. Pinsettejä on varmasti käytetty yksittäisten karvojen nyppimiseen, mutta myös karvojen katkaisuun. Teroitetulla pinsetin terällä on karvoja voinut katkaista koko terän leveydeltä. == Historiaa == === Alku === Pinsettejä tiedetään käytetyn jo muinaisessa Egyptissä, jossa piirroksissa näkyy käsityöläisten pitelevän kuumia astioita suurien käyrävartisten pihtien varassa. Pihdeista on enää lyhyt kehitysaskel pienoispinsetteihin. Myös Mesopotaniassa ja Intiassa käytettiin noin 3000 eaa. pieniä metallisia pinsettejä todennäköisesti täiden nyppimiseen. === Eurooppa === Varhaispronssikaudella olivat pinsetit kauniisti muotoillut ja niiden pinta oli koristeltu kuviosarjoilla ja rinnakkaisilla viivoilla. Pienten pinsettien pinnalle oli vaikea koota kuvaelmia, mutta niistä tunnetaan joitakin voimakkaasti tyyliteltyjä kuvioita. Varhaispronssikaudella niissä oli kauniisti vedettyjä usean vaakaviivan nauhoja, jotka muodostavat kuvioita. Myöhäispronssikaudella käytettiin yleisesti kolmen pyöreän kuhmun kuviota, joita kiersivät viivaornamentit. Samaan aikaan ilmaantuu myös kullasta valmistettuja pinsettejä. Pronssikauden lopulla (periodi VI) oli käytössä hyvin pieniä pronssipinsettejä ja muutamat rautapinsetitkin. Keski-Euroopassa on ollut käytäntö toimittaa koko toilettisetti (partaveitsi, pinsetit, piikki ja kynsikaavin), jollainen on löytynyt myös Tanskan Nørre Bendstrupista. == Galleria == DO-10547-Lydshøj.jpg|Kolmion muotoinen partaveitsi ja kultaiset pinsetit Lydshøjn haudasta, varhaispronssikausi DO-1779-Toiletsæt fra Hågerup.jpg|Kampa, pinsetit ja kynsikaavin Hågerupista Tanskasta M012 KM703-partaveitsi-pinsetit.jpg|Partaveitsi Laihian Peltomaalta ja pinsetit Kokemäen Pussosta DO-640-Pincet og ragekniv fra Løve.jpg|Lyhyt partaveitsi pronssista ja pronssipinsetit kultauksella Løvestä Holbækin kunnasta, Tanskasta, myöhäispronssikausi SHM 14562..3 13940-pincett-scania.jpg|Pinsetit pronssia ja kultaa, Västra Karupista Skånesta, periodi IV DO-1540-Gravfund fra Lindeskov Hestehave.jpg|Lindeskov Hestehavesta Tanskasta, myöhäispronssikausi SHM 1798-13928-rakkniv.jpg|Pinsetit, kultaa, Vessige by, Borgarkullen, Hallannista Ruotsista, periodi IV SHM 5600-183270-pincett- gotland.jpg|Lundbjersin Lummelundasta, Gotlannista SHM 9158..e-301285-pincett- öland.jpg|Pinsetit Bröttorpin Norra Möcklebystä Öölannista, periodi II == Lähteet == == Aiheesta muualla == * Kincad, Kaitlin : The Razor's Edge: Constructing Male Identity in Bronze and Iron Age Northern Europe , Theses and Dissertations, elokuu 2014 Luokka:Pronssikauden esineet